Leroy «Horsemouth» Wallace spilte hovedrollen i spillefilmen fra 1978. Filmen er en kultfilm for rastafarianere og reggaeelskere. «Horsemouth» spiller seg selv, og filmen handler om at «Horsemouth» og hans «brethrens» (brødre), deriblant «Horsemouths» gode venn saksofonisten Richard «Dirty Harry» Hall, skal finne igjen «Horsemouths» motorsykkel som er blitt stjålet. Filmen skildrer ghettoen i Kingston og reggaemusikkens liv på Jamaica. Fattigdommen, brutaliteten og reggaemusikkens fredelige budskap. Under filmen opptrer «Horsemouth» med blant andre Jacob Miller og Gregory Isaacs. Det dukker opp en rekke kjente reggaemusikere stort sett gjennom hele filmen.